Document ID: 32007D0072

KOMISIJAS LĒMUMS
(2006. gada 20. decembris)
par atsevišķu lēmumu par valsts atbalstu pagarināšanu
(izziņots ar dokumenta numuru K(2006) 6927)
(Dokuments attiecas uz EEZ)
(2007/72/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu, un jo īpaši tā 87. un 88. pantu,
tā kā:
(1)
Komisijas 2002. gada 12. decembra Regulas (EK) Nr. 2204/2002 par Eiropas Kopienas dibināšanas līguma 87. un 88. panta piemērošanu attiecībā uz valsts atbalstu nodarbinātībai (1), Komisijas 2001. gada 12. janvāra Regulas (EK) Nr. 70/2001 par EK līguma 87. un 88. panta piemērošanu, sniedzot valsts atbalstu maziem un vidējiem uzņēmumiem (2), un Komisijas 2001. gada 12. janvāra Regulas (EK) Nr. 68/2001 par EK līguma 87. un 88. panta piemērošanu mācību atbalstam (3) spēkā esības termiņš ar Komisijas 2006. gada 20. decembra Regulu (EK) Nr. 1976/2006, ar ko groza Regulu (EK) Nr. 2204/2002, Regulu (EK) Nr. 70/2001 un Regulu (EK) Nr. 68/2001 (4), ir pagarināts līdz 2008. gada 30. jūnijam.
(2)
Lai novērstu lieku administratīvo darbu un garantētu juridisko drošību, ir lietderīgi pagarināt spēkā esības termiņu tiem Komisijas lēmumiem, ar kuriem apstiprina atbalsta shēmas, kas paziņotas, pamatojoties uz atbrīvojuma regulām, kas ir šīs pagarinājuma regulas priekšmets,
IR PIEŅĒMUSI ŠO LĒMUMU.
1. pants
Neskarot attiecīgos pasākumus, kas minēti 107. punkta trešajā ievilkumā 2006. gada 4. marta Pamatnostādnēs par valstu reģionālo atbalstu 2007.-2013. gadam (5), un kurus ir pieņēmušas visas dalībvalstis, Komisijas lēmumu, ar kuriem atbilstoši Regulai (EK) Nr. 2204/2002, Regulai (EK) Nr. 70/2001 vai Regulai (EK) Nr. 68/2001 apstiprina atbalsta shēmas pirms šā lēmuma stāšanās spēkā, darbības termiņš ir jāpagarina līdz 2008. gada 30. jūnijam.
2. pants
Šis lēmums ir adresēts dalībvalstīm.
To piemēro no 2007. gada 1. janvāra.
Briselē, 2006. gada 20. decembrī.

Labels: 4
15
19